CELEX: 32016R1158
Language: hu
Date: 2016-07-15 00:00:00
Title: A Bizottság (EU) 2016/1158 rendelete (2016. július 15.) a 452/2014/EU rendeletnek a harmadik országbeli üzemeltetők engedélyeire, valamint a kapcsolódó előírásokra vonatkozó minta törlése tekintetében való módosításáról (EGT-vonatkozású szöveg)

16.7.2016   
            
            
               HU
            
            
               Az Európai Unió Hivatalos Lapja
            
            
               L 192/21
            
         A BIZOTTSÁG (EU) 2016/1158 RENDELETE
   (2016. július 15.)
   a 452/2014/EU rendeletnek a harmadik országbeli üzemeltetők engedélyeire, valamint a kapcsolódó előírásokra vonatkozó minta törlése tekintetében való módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és tanácsi rendeletre (1) és különösen annak 9. cikke (4) bekezdésére,
   mivel:
   
               (1)
            
            
               A 452/2014/EU bizottsági rendelet (2) arról rendelkezik, hogy a Szerződés hatálya alá tartozó területre érkező, onnan induló, illetve azon belüli kereskedelmi légiközlekedési tevékenységet végző, a 216/2008/EK rendelet 4. cikke (1) bekezdésének d) pontja szerinti légi járműveknek a harmadik országbeli üzemeltetőit hogyan kell engedélyezni a Nemzetközi Polgári Repülési Szervezet (a továbbiakban: az ICAO) alkalmazandó előírásainak megfelelően. A rendelet 2. mellékletének (ART-RÉSZ) I. és II. függeléke határozza meg a harmadik országbeli üzemeltetők engedélyének, valamint az engedélyhez kapcsolódó előírásoknak a mintáját.
            
         
               (2)
            
            
               A 452/2014/EU rendelet alkalmazásában szerzett tapasztalat az, hogy a gyakran változó ICAO-előírásoknak való mindenkori megfelelés érdekében e mintákat rendszeresen módosítani szükséges, ami felesleges adminisztratív terhet jelent. Emellett az említett minták használatának előírása nem indokolt, mivel annak hiányában az Európai Repülésbiztonsági Ügynökség maga is összeállíthatja és frissítheti a megfelelő mintákat. Ezért a minták használatára vonatkozó követelményt és az említett mintákat törölni kell a 452/2014/EU rendeletből.
            
         
               (3)
            
            
               A 452/2014/EU rendeletet ennek megfelelően módosítani szükséges.
            
         
               (4)
            
            
               Az e rendeletben előírt intézkedések összhangban vannak a 216/2008/EK rendelet 65. cikke által létrehozott bizottság véleményével,
            
         ELFOGADTA EZT A RENDELETET:
   1. cikk
   A 452/2014/EU rendelet 2. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. július 15-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 79., 2008.3.19., 1. o.
   
   
      (2)  A Bizottság 2014. április 29-i 452/2014/EU rendelete a harmadik országbeli üzemeltetők légiközlekedési tevékenységére vonatkozó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről (HL L 133., 2014.5.6., 12. o.).
   
      MELLÉKLET
      A 452/2014/EK rendelet 2. melléklete a következőképpen módosul:
      
                  1.
               
               
                  Az ART.210. a) pont helyébe a következő szöveg lép:
                  
                              „a)
                           
                           
                              Az Ügynökség kibocsátja az engedélyt, valamint a kapcsolódó előírásokat, amennyiben:
                              
                                          1.
                                       
                                       
                                          meggyőződött arról, hogy a harmadik országbeli üzemeltető az üzemeltető állama által kibocsátott érvényes üzembentartási engedéllyel vagy azzal egyenértékű dokumentummal és ahhoz kapcsolódó üzemeltetési előírásokkal rendelkezik;
                                       
                                    
                                          2.
                                       
                                       
                                          meggyőződött arról, hogy az üzemeltető állama engedélyezte a harmadik országbeli üzemeltető számára az EU-t érintő járatok üzemeltetését;
                                       
                                    
                                          3.
                                       
                                       
                                          meggyőződött arról, hogy a harmadik országbeli üzemeltető:
                                          
                                                      i.
                                                   
                                                   
                                                      i. biztosítja a TCO-rész vonatkozó követelményeinek való megfelelést;
                                                   
                                                
                                                      ii.
                                                   
                                                   
                                                      biztosítja az átlátható, megfelelő és időszerű kommunikációt a további értékelés és/vagy adott esetben az Ügynökség által kezdeményezett vizsgálat érdekében; valamint
                                                   
                                                
                                                      iii.
                                                   
                                                   
                                                      egy megállapított meg nem felelés kapcsán megfelelő időn belül sikeres kiigazító intézkedést terjeszt elő;
                                                   
                                                
                                    
                                          4.
                                       
                                       
                                          az üzemeltető állama vagy adott esetben a nyilvántartó állam által az üzemeltető és/vagy a légi jármű felett gyakorolt, a vonatkozó ICAO-szabványoknak megfelelő tanúsításban és felügyeletben nincs bizonyíték jelentős hiányosságokra; valamint
                                       
                                    
                                          5.
                                       
                                       
                                          a kérelmezőre nem vonatkozik a 2111/2005/EK rendelet szerinti működési tilalom.”
                                       
                                    
                        
            
                  2.
               
               
                  Az I. és a II. függeléket el kell hagyni.